Употреба оклопних снага је била кључна за обе стране на Источном фронту. Операција Барбароса, немачка инвазија на Совјетски Савез 1941, укључивала је велики број пробоја и опкољавања оклопним снагама. Декларисани циљ је био „уништити руске снаге размештене на западу, и спречити њихово бекство у отворена пространства Русије.“ Ово су практично изводиле четири оклопне армије, које су опкољавале изненађене и дезорганизоване совјетске снаге, а пратила их је пешадија која је завршавала опкољавање и чишћење насталих џепова. Може се генерално сматрати да су последње велике успешне блицкриг операције изведене у првој години борби на Источном фронту.